CELEX: 62019CA0787
Language: el
Date: 2021-01-27 00:00:00
Title: Υπόθεση C-787/19: Απόφαση του Δικαστηρίου (έκτο τμήμα) της 27ης Ιανουαρίου 2021 — Ευρωπαϊκή Επιτροπή κατά Δημοκρατίας της Αυστρίας [Παράβαση κράτους μέλους – Φορολογία – Φόρος προστιθέμενης αξίας (ΦΠΑ) – Οδηγία 2006/112/ΕΚ – Άρθρα 306 έως 310 – Ειδικό καθεστώς των πρακτορείων ταξιδίων – Εφαρμογή σε όλα τα είδη πελατών – Εθνική νομοθεσία που αποκλείει τις ταξιδιωτικές υπηρεσίες οι οποίες παρέχονται σε υποκείμενους στον φόρο που τις χρησιμοποιούν για λογαριασμό της επιχείρησής τους – Άρθρο 73 – Βάση επιβολής του φόρου – Καθορισμός συνολικής βάσης επιβολής του φόρου για ομάδες υπηρεσιών ή για το σύνολο των υπηρεσιών που παρέχονται κατά τη διάρκεια της φορολογικής περιόδου – Ασυμβίβαστο]

15.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 88/11
            
         
      Απόφαση του Δικαστηρίου (έκτο τμήμα) της 27ης Ιανουαρίου 2021 — Ευρωπαϊκή Επιτροπή κατά Δημοκρατίας της Αυστρίας
      (Υπόθεση C-787/19) (1)
      
      (Παράβαση κράτους μέλους - Φορολογία - Φόρος προστιθέμενης αξίας (ΦΠΑ) - Οδηγία 2006/112/ΕΚ - Άρθρα 306 έως 310 - Ειδικό καθεστώς των πρακτορείων ταξιδίων - Εφαρμογή σε όλα τα είδη πελατών - Εθνική νομοθεσία που αποκλείει τις ταξιδιωτικές υπηρεσίες οι οποίες παρέχονται σε υποκείμενους στον φόρο που τις χρησιμοποιούν για λογαριασμό της επιχείρησής τους - Άρθρο 73 - Βάση επιβολής του φόρου - Καθορισμός συνολικής βάσης επιβολής του φόρου για ομάδες υπηρεσιών ή για το σύνολο των υπηρεσιών που παρέχονται κατά τη διάρκεια της φορολογικής περιόδου - Ασυμβίβαστο)
      (2021/C 88/12)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: M. Wasmeier και J. Jokubauskaitė)
      
         Καθής: Δημοκρατία της Αυστρίας (εκπρόσωποι: F. Koppensteiner και A. Posch)
      
         Διατακτικό
      
      Το Δικαστήριο αποφασίζει:
      
                  1)
               
               
                  Η Δημοκρατία της Αυστρίας, αποκλείοντας από το ειδικό καθεστώς του φόρου προστιθέμενης αξίας (ΦΠΑ) που ισχύει για τα πρακτορεία ταξιδίων τις ταξιδιωτικές υπηρεσίες που παρέχονται σε υποκείμενους στον φόρο οι οποίοι τις χρησιμοποιούν για λογαριασμό της επιχείρησής τους και επιτρέποντας στα πρακτορεία ταξιδίων, στον βαθμό που υπόκεινται στο εν λόγω καθεστώς, να καθορίζουν τη βάση επιβολής του ΦΠΑ συνολικά για ομάδες υπηρεσιών ή για το σύνολο των υπηρεσιών που παρέχονται κατά τη διάρκεια μιας φορολογικής περιόδου, παρέβη τις υποχρεώσεις που υπέχει από το άρθρο 73 και τα άρθρα 306 έως 310 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας.
               
            
                  2)
               
               
                  Καταδικάζει τη Δημοκρατία της Αυστρίας στα δικαστικά έξοδα.
               
            
         (1)  EE C 413 της 9.12.2019.